  Туспуктэм: Константин Вознесенских Майя Бывальцева 28-тӥ куарусёнэ Удмуртиын коронавируслы 6 сюрс 979 эскеронъёс ортчытӥзы, 1 сюрс 231 муртлэсь висёнэз шараязы, соос пӧлын 14 аресозь 188 пиналъёс но 65 арессэс ортчем 272 арлыдоос. Эмъяськонние 55 адями шедиз. Со сярысь элькунысь тазалыкез утёнъя министерстволэн пресс-службаез ивортӥз. Та дыре доразы эмъяськись 7 сюрс 344 адямиез эмчиос чакласа возё. Эмъяськонниосын кыллись 318 висисьёслэн тазалыксы шоро-куспо лыдъяське, 40 муртлэн – секыт, 14-ез соос пӧлысь тыосты шокатӥсь аппарат улын кыллё. 563 адями висёнэз вормиз. Одӥг адями кулӥз. Пиосмуртлы 32 арес вал. 29-тӥ куарусёнлы Удмуртиын коронавирусэн черлан 208 сюрс 208 учыр лабораториосын зэматэмын. 183 сюрс 344 мурт йӧназ. 4 сюрс 80 адями улонысь кошкиз, со пӧлысь 3 сюрс 880-ез – юнматэм диагнозэн. 703 сюрс 104 мурт вакцинациез ортчиз, со пӧлысь 562 сюрс 254 адями кыкетӥ компонентсэ но басьтӥз. 236 сюрс 246 адями ревакцинациез ортчиз. Тодэ вайытом, нунал азьвыл элькунын коронавируслы 6 сюрс 317 эскеронъёс ортчытӥзы, 1 сюрс 235 муртлэсь висёнэз шараязы. Эмъяськонние 55 адями шедиз.  Коронавирусэз алон, шараян но эмъян пумысен юанъёсын визь-кенеш сётонъя центре жингыртыны луэ, солэн телефон номерез – 8-800-100-24-47. Тегъёс: Тазалык висён коронавирус Удмуртия  